b'\n_START_ARTICLE_\nAlica v ra\xc4\x8dunalniku\n_START_SECTION_\nNastanek pesni\xc5\xa1ke zbirke\n_START_PARAGRAPH_\nAngle\xc5\xa1ki matematik Charles Lutwidge Dodgson (1832\xe2\x80\x931898) je pod psevdonimom Lewis Carroll v 19. stoletju napisal dve knjigi: Ali\xc4\x8dine dogodiv\xc5\xa1\xc4\x8dine v \xc4\x8dude\xc5\xbeni de\xc5\xbeeli (1865) in Alica v ogledalu (1871). Deklevova Alica v ra\xc4\x8dunalniku je nastala tako, da se je pesnik prepustil elektronski napravi, ki je iz obeh Carrollovih knjig naklju\xc4\x8dno izbrala po \xc5\xa1estnajst besed. Z izbranimi besedami in dodatkom svojih je s kreativnim pisanjem sestavil pesni\xc5\xa1ko zbirko. Pod vsako pesem je zapisal naslov izvirne pesmi in \xc5\xa1estnajst besed, ki jih je izbral ra\xc4\x8dunalnik.\n_START_SECTION_\nVsebina in analiza\n_START_PARAGRAPH_\nDelo Alica v ra\xc4\x8dunalniku je razdeljeno na dva dela: Ali\xc4\x8dine dogodiv\xc5\xa1\xc4\x8dine v \xc4\x8dude\xc5\xbeni de\xc5\xbeeli (Zaj\xc4\x8dja marmelada; Vse poti v odijo v ni\xc4\x8d; Mlaka je mla\xc4\x8dna\xc2\xa0; Zmagovito predavanje; Minljiv si kakor kafra; Ve\xc4\x8der je prihajal v cikcaku; V kotlu je mirno, odve\xc4\x8d so skrbi;\xc4\x8ce milost bo\xc5\xa1 sejal; Zrcalni disput v obliki brezglavega rondoja; Postmoderni pouk; Lepa Jasna je pri morju stala; Balada o pravni logiki; \xc5\xbdeli si \xc4\x8drne zemlje krili) in V ogledalu (Ali je to \xc5\xa1ah ali \xc5\xbee ha\xc5\xa1; Nesporno, mogo\xc4\x8de, mo\xc5\xbeno; Bestiarij; Stra\xc5\xa1na pomota; Nova Heloiza; Na stratfordski na\xc4\x8din; Na odru odlo\xc4\x8ditve; Bolna balada; Nagajivi Eros; O naravi sveta; Pesem jutranjica (Prebujenje);Sanje z akrostihom). Vse pesmi so sestavljene na na\xc4\x8din, ki nujno vklju\xc4\x8duje \xc5\xa1estnajst izbranih besed in pesnikov dodatek. Na\xc4\x8delo je prekr\xc5\xa1eno le v enajstem poglavju Alice v ogledalu, ki ima naslov Prebujenje in je sestavljena iz pi\xc4\x8dlih devetih besed. Pesem spominja na japonski haiku._NEWLINE__NEWLINE_Pesmi so napisane v svobodni pesni\xc5\xa1ki obliki v kiticah. Kitice so sestavljene iz razli\xc4\x8dnega \xc5\xa1tevila verzov, rime pa so svobodne.\n_START_SECTION_\nJezik\n_START_PARAGRAPH_\nNjegov pesni\xc5\xa1ki izraz je zaznamovan z jezikovno invencijo, besednimi igrami, neologizmi, aluzijami in paradoksi.\n_START_SECTION_\nAvtorska poezija\n_START_PARAGRAPH_\nDelo spada med avtorsko poezijo. Avtorji pobudo za pisanje pesmi i\xc5\xa1\xc4\x8dejo v ljudskih pesmih in jih prirejajo tako, da njihovo vsebino preoblikujejo v sodobno, modernej\xc5\xa1o tematiko. So spevne, zvo\xc4\x8dne, ritmi\xc4\x8dne, rimane in humorne.'